|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2025. március 19-ei rendes ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ intézményi térítési díjainak felülvizsgálatára |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 114. § (1) bekezdése alapján – eltérő rendelkezés hiányában – a személyes gondoskodást nyújtó ellátásokért, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 146. § (1) bekezdése értelmében a gyermek napközbeni ellátásáért, a gyermekek átmeneti gondozásáért, az utógondozói ellátásért, valamint a gyermekétkeztetésért térítési díjat kell fizetni.

A Képviselő-testület döntési hatáskörét az Szt. 92. § (1) bekezdése határozza meg, mely szerint *„A személyes gondoskodást nyújtó ellátásokról, azok igénybevételéről, valamint a fizetendő térítési díjakról*

1. *a fenntartó önkormányzat, … rendeletet alkot.”*

A Magyarország helyi önkormányzatairól szóló 2011. évi CLXXXIX. törvény 42. § 1. pontja alapján pedig a képviselő-testület hatásköréből nem ruházható át a rendeletalkotás.

Az Szt. 92. § (1) bekezdés a) pontja és (2) bekezdése, valamint a Gyvt. 29. § (1)-(2) bekezdéseialapján a személyes gondoskodást nyújtó ellátásokat, azok igénybevételét, a fizetendő térítési díjak mértékét és szabályait Budapest Főváros VII. kerület Erzsébetváros Önkormányzat Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelete (továbbiakban: Rendelet) tartalmazza.

Az Szt. szerint a fenntartó az intézményi térítési díjat tárgyév április 1-ig állapítja meg, azzal, hogy az intézményi térítési díj év közben egy alkalommal korrigálható.

*„115. § (1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani..”*

A Képviselő-testület a 2024. március 20-ai ülésén az 56/2024. (III.20.) határozatával úgy döntött, hogy az intézményi térítési díjakat nem módosítja. A 2024. október 22-ei képviselő-testületi ülésen született döntés a Rendelet módosításáról, ennek keretében került sor a térítési díjak módosítására is, amely rendelkezések 2025. január 1. napjával léptek hatályba.

A Bischitz Johanna Integrált Humán Szolgáltató Központ igazgatójának írásban megküldött javaslata alapján, a személyes gondoskodást nyújtó ellátásokért fizetendő intézményi térítési díjak emelésére nem teszek javaslatot.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2025. (III. 19.) határozata az intézményi térítési díjak 2025. évi megállapításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a szociális igazgatásról és szociális ellátásokról szóló 1993. évi III. törvény 115. § (1) bekezdése, valamint a gyermekek védelméről és a gyámügyi igazgatásról szóló 1997. XXXI. törvény 147. § (1) bekezdése szerinti feladatkörében a személyes gondoskodás keretébe tartozó szolgáltatások intézményi térítési díjait 2025. évre vonatkozóan nem módosítja.
2. felkéri a polgármestert, hogy a Képviselő-testület döntéséről a Bischitz Johanna Integrált Humán Szolgáltató Központ igazgatóját tájékoztassa.

**Felelős:** Niedermüller Péter polgármester

**Határidő:** 1. pont tekintetében 2025. március 19.

1. pont tekintetében 2025. március 25.

Budapest, 2025. február 26.

Niedermüller Péter

polgármester

Előterjesztés melléklete:

1. melléklet: Bischitz Johanna Integrált Humán Szolgáltató Központ igazgatójának levele
2. melléklet: Képviselő-testület 56/2024. (III.20.) határozata