**Budapest Főváros VII. kerület Erzsébetváros Önkormányzata Képviselő-testületének …/2025. (…) önkormányzati rendelete**

**a Budapest Főváros VII. Kerület Erzsébetváros Önkormányzata**

**2025. évi költségvetéséről szóló 5/2025. (II. 19.) rendelet módosításáról**

[1] Budapest Főváros VII. kerület Erzsébetváros Önkormányzatának Képviselő-testülete az átruházott hatáskörben, valamint a saját hatáskörébe tartozó feladatok végrehajtása érdekében a 2025. évi költségvetésében az egyes előirányzatokat módosítani kívánja.

[2] Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a 2025. évi költségvetéséről szóló 5/2025. (II. 19.) rendelet módosításáról a következőket rendeli el:

**1. §**

A Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendelet (a továbbiakban: Ör.) 1. § (1) bekezdése helyébe a következő rendelkezés lép:

*„(1)* Budapest Főváros VII. kerület Erzsébetváros Önkormányzata a 2025. évi költségvetését az alábbiak szerint

**a) költségvetési bevételét 26.870.317** **ezer forintban,** azaz

huszonhatmillió-nyolcszázhetvenezer-háromszáztizenhét ezer forintban,

**b) az államháztartásról szóló 2011. évi CXCV. törvény** (továbbiakban: Áht.) **23. § (2) bekezdés d) pontja szerinti belső finanszírozásból:**

**ba) a 6. § (7) bekezdés a) pont aa) alpont szerinti összegét**

**0 ezer forintban, azaz**

nulla ezer Ft-ban,

**bb) a 6. § (7) bekezdés a) pont ab) alpont szerinti szabad pénzeszközök betétként való visszavonása előirányzatát 8.549.336 ezer forintban,** azaz

nyolcmillió-ötszáznegyvenkilencezer-háromszázharminchat ezer forintban,

**bc) a 6. § (7) bekezdés a) pont ac) alpont szerinti költségvetési maradvány összegét 6.516 ezer forintban,** azaz

hatezer-ötszáztizenhat ezer forintban,

**c)** **az Áht. 23. § (2) bekezdés e) pontja és a Magyarország helyi önkormányzatairól szóló 2011. évi CLXXXIX. törvény, 111. § (4) bekezdés** (továbbiakban: Mötv.) **szerinti költségvetési hiány külső finanszírozásának összegét**

**0 ezer forintban,** azaz

nulla ezer forintban,

**d) költségvetési kiadási előirányzatát 35.303.473 ezer forintban**, azaz

harmincötmillió-háromszázháromezer-négyszázhetvenhárom ezer forintban,

**e) finanszírozási kiadások és bevételek az Áht. 6. § (7) bekezdés a) pont ad) alpontja szerinti:**

**ea) az irányító szervi támogatás finanszírozási előirányzatát**

**10.621.198 ezer forintban,** azaz

tízmillió-hatszázhuszonegyezer-egyszázkilencvennyolc ezer forintban,

**eb) az irányító szervi támogatás folyósításának finanszírozási előirányzatát 10.621.198 ezer forintban,** azaz

tízmillió-hatszázhuszonegyezer-egyszázkilencvennyolc ezer forintban,

**f) államháztartáson belüli megelőlegezés visszafizetése előirányzatát**

**122.696 ezer forintban,** azaz

egyszázhuszonkettőezer-hatszázkilencvenhat ezer forintban,

**g) a bevételi előirányzatok főösszegét 46.047.367 ezer forintban,** azaz

negyvenhatmillió-negyvenhétezer-háromszázhatvanhét ezer forintban

**h) a kiadási előirányzatok főösszegét 46.047.367 ezer forintban,** azaz

negyvenhatmillió-negyvenhétezer-háromszázhatvanhét ezer forintban

**állapítja meg.”**

**2. §**

Az Ör. 6. § (2) és (3) bekezdése helyébe a következő rendelkezések lépnek:

„(2) Az 1. § (1) bekezdésében jóváhagyott kiadásokból a **„7200-7300 Céltartalékok”** működési előirányzata 1.551.755 ezer Ft, felhalmozási előirányzata 1.368.435 ezer Ft.

(3)A jóváhagyott kiadásból:

a) **a „7200 Polgármesterre átruházott előirányzat-átcsoportosítási hatáskörű céltartalékok”** cím működési előirányzata 1.454.855 ezer Ft, felhalmozási előirányzata 526.807 ezer Ft,

1. a **„7300 Bizottságokra átruházott felhasználási jogkörű céltartalékok”** cím működési előirányzata 96.900 ezer Ft, felhalmozási előirányzata 841.628 ezer Ft.”

**3. §**

Az Ör. 25. § (10) bekezdése a következő e) ponttal egészül ki:

(A Képviselő-testület döntése alapján a 2025. költségvetési évet követő évekre kötelezettség a következő esetekben vállalható:)

„e) a Verseny utca 22-24. szám alatti lakóépület építésére a 2026. évben 2.400.000 ezer Ft és a 2027. évben 2.400.000 ezer Ft összegben kötelezettség vállalható.”

**4.§**

(1) Az Ör. 1. melléklete helyébe az 1. melléklet lép.

(2) Az Ör. 2. melléklete helyébe a 2. melléklet lép.

(3) Az Ör. 4. melléklete helyébe a 3. melléklet lép.

(4) Az Ör. 5. melléklete helyébe az 4. melléklet lép.

(5) Az Ör. 6. melléklete helyébe a 5. melléklet lép.

(6) Az Ör. 7. melléklete helyébe a 6. melléklet lép.

(7) Az Ör. 8. melléklete helyébe a 7. melléklet lép.

(8) Az Ör. 12. melléklete helyébe a 8. melléklet lép.

(9) Az Ör. 13. melléklete helyébe a 9. melléklet lép.

(10) Az Ör. 15. melléklete helyébe a 10. melléklet lép.

(11) Az Ör. 16. melléklete helyébe a 11. melléklet lép.

(12) Az Ör. 17. melléklete helyébe a 12. melléklet lép.

(13) Az Ör. 18. melléklete helyébe a 13. melléklet lép.

(14) Az Ör. 19. melléklete helyébe a 14. melléklet lép.

**5. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025. … napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

jegyző

**Általános indokolás**

A Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendelet módosítását az államháztartásról szóló - többször módosított - 2011. évi CXCV. törvény 23. és 24. §-ai alapján előirányzat-átcsoportosítások teszik szükségessé.

**Részletes indokolás**

Az **1. §** a 2025. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** a tartalék előirányzatok változását mutatja.

A **3. §** az alaprendelet 25. §-ának változását mutatja.

A **4. §** az alaprendelet mellékleteinek módosulását tartalmazza.

Az **5. §** a rendelet-módosítás hatályba lépéséről intézkedik.