**Budapest Főváros VII. Kerület Erzsébetváros Önkormányzat Képviselő-testületének**

**.../2025. (....) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet módosításáról**

[1] Budapest Főváros VII. kerület Erzsébetváros Önkormányzatának Képviselő-testülete a Szervezeti és Működési Szabályzatáról szóló 38/2020. (IX.24.) önkormányzati rendeletét módosítani kívánja azzal a céllal, hogy a mindenkori éves költségvetési rendelet Képviselő-testület elé történő terjesztését megelőzően minden képviselőnek, így a frakciókon kívül állóknak is lehetőséget adjon arra, hogy a költségvetéssel kapcsolatos egyeztetésen részt vehessen, mely egyeztető fórumot a Polgármesternek össze kell hívnia.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésében megállapított feladatkörében eljárva a Szervezeti- és Működési Szabályzatról az alábbiak szerint rendelkezik

**1. §**

A Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet 29.§ (6) bekezdése helyébe a következő rendelkezés lép:

„(6) A polgármester az Önkormányzat mindenkori költségvetéséről szóló rendelet-tervezet előterjesztése előtt, de legalább 9 nappal a végleges tervezet kiküldése előtt költségvetés-egyeztető ülést hív össze, melynek állandó tagjai a polgármester, az alpolgármesterek, a kabinetvezető, a jegyző, a frakcióvezetők és a frakcióhoz nem tartozó képviselők, valamint az érintett irodák vezetői.”

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Indokolás**

Budapest Főváros VII. kerület Erzsébetváros Önkormányzatának Képviselő-testülete a Szervezeti és Működési Szabályzatáról szóló 38/2020. (IX.24.) önkormányzati rendeletét módosítani kívánja azzal a céllal, hogy a mindenkori éves költségvetési rendelet Képviselő-testület elé történő terjesztését megelőzően minden képviselőnek, így a frakciókon kívül állóknak is lehetőséget adjon arra, hogy a költségvetéssel kapcsolatos egyeztetésen részt vehessen, mely egyeztető fórumot a Polgármesternek össze kell hívnia.

**Részletes indokolás**

**1.§**

A költségvetési egyeztető ülés összehívásának szabályát tartalmazza.

**2.§**

A hatálybalépésre és hatályvesztésre vonatkozó rendelkezést tartalmaz.