|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. március 19 - ei**

**rendes ülésére**

**Tárgy:**  Javaslat a Kortárs Építészeti Központtal kötött együttműködési megállapodás meghosszabbítására a Kisdiófa Közösségi Kert üzemeltetése tárgyában

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 162/2022. (VI.15.) határozata (előterjesztés 1. sz. melléklete) alapján 2022-ben megkötésre került a Kortárs Építészeti Központ Alapítvány (a továbbiakban: KÉK) és Budapest Főváros VII. kerület Erzsébetváros Önkormányzata (a továbbiakban: Önkormányzat) között az Önkormányzat tulajdonában álló, 34128 helyrajzi számon nyilvántartott, természetben a Budapest VII. kerület, Kisdiófa u. 4. szám alatti „Kisdiófa Közösségi Kert” hosszú távú működtetése és üzemeltetése tárgyában az együttműködési megállapodás. 2023-ban, majd 2024-ben az együttműködési megállapodás módosításra került a Képviselő-testület 95/2023. (III. 14.) és 75/2024. (III. 20.) határozata alapján (előterjesztés 2., 3. és 4. sz. mellékletei). A módosított megállapodás 2025. március 31-én le fog járni.

Az együttműködési megállapodás 5.1. pontja szerint „Tekintettel arra, hogy a Felek az együttműködésüket hosszútávra tervezik, ezért a megállapodás lejártát megelőző 3 (három) hónapon belül egymással egyeztetést kezdeményeznek az együttműködés időtartama meghosszabbításának tárgyában.”

Az Önkormányzat és a KÉK az együttműködési megállapodás 5.1. pontja alapján egyeztetést kezdeményeztek és kifejezték az együttműködés meghosszabítása iránt igényüket. Az együttműködési megállapodás 5.2. pontja alapján az Önkormányzat és a KÉK a megállapodást közös megegyezéssel írásban módosíthatja.

Az együttműködési megállapodás 3.5. pontjában foglalt kötelezettségnek - *„A KÉK vállalja, hogy évente egy alkalommal, adott naptári év november 15. napjáig fotódokumentációval ellátott szöveges dokumentumban beszámol a Kert évi működéséről az Önkormányzat részére a 6.2. pontban megjelölt kapcsolattartók felé.”* – a KÉK eleget tett, a beszámolót benyújtotta (előterjesztés 5. sz. melléklete).

Fentiek alapján javaslom az együttműködési megállapodás módosítását annak hatálya tekintetében 2026. március 31. napjáig, illetve hogy az Önkormányzat biztosítson 1.500.000 Ft támogatást a KÉK részére a közösségi kert megfelelő működtetése érdekében. Az 1.500.000 Ft az Önkormányzat 2025. évi költségvetésében az 5204 Környezet-és természetvédelmi feladatok során rendelkezésre áll. A támogatás biztosítására azért van szükség, mert a KÉK nem tudja saját finaszírozásból biztosítani a működtetéshez szükséges forrásokat.

Az együttműködési megállapodás ismételt módosítása nem változtat a „Kisdiófa Közösségi Kert ökologikus szemléletű fejlesztése” elnevezésű városrehabilitációs projekt keretében beszerzett eszközöknek a használatán, így az eszközöket a KÉK az együttműködés idejére továbbra is ingyenesen használhatja azzal a céllal, hogy a Kertközösség tagjai, így az Önkormányzat is igénybe vehesse azokat a Kert művelése során.A kert működéséről és az eszközök felhasználásáról a KÉK évente beszámolót készít.

Az Önkormányzat által végzett 2024. év végi leltár során az Önkormányzat eszközleltárában szereplő kerti eszközök hiánytalanul fellelhetők voltak a Kertben (bizonylat száma: ELJ104-00037).

Alapítvány támogatására vonatkozó döntést Magyaroszág helyi önkormányzatairól szóló 2011. évi CLXXXIX. törvény 42. § 4. pontja alapján át nem ruházható hatáskörben a Képviselő-testület hozhat.

Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2025. (III. 19.) határozata a Kisdiófa Közösségi Kert üzemeltetése tárgyában a Kortárs Építészeti Központ Alapítvánnyal kötött együttműködési megállapodás meghosszabbításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a Kortárs Építészeti Központ Alapítvánnyal (nyilvántartási szám: 01-01-0009837; székhely: 1111 Budapest, Bartók Béla út 10-12.; adószám: 18189223-1-43; képviseli: Kádár Bálint elnök) a 34128 helyrajzi számon nyilvántartott, természetben a Budapest VII. kerület, Kisdiófa u. 4. szám alatti „Kisdiófa Közösségi Kert” üzemeltetéséről szóló együttműködési megállapodás meghosszabbításához és 1.500.000,- Ft-tal történő támogatásához a határozat 1. számú mellékletét képező, módosításokkal egységes szerkezetbe foglalt együttműködési megállapodás szerint.
2. a Kortárs Építészeti Központ Alapítvány továbbra is ingyenesen használhatja az együttműködés idejére a határozat 2. számú mellékletét képező kerti eszközöket.
3. felkéri a Polgármestert az 1. pontban meghatározott együttműködési megállapodás aláírására.

**Felelős:** Niedermüller Péter polgármester

**Határidő:** 1. és 2, pont tekintetében: 2025. március 19.

3. pont tekintetében: 2025. március 31.

Budapest, 2025. március 3.

Niedermüller Péter

polgármester

Az előterjesztés mellékletei:

1. számú melléklet: Képviselő-testület 162/2022. (VI.15.) határozata
2. számú melléklet: Képviselő-testület 95/2023. (III.14.) határozata
3. számú melléklet: Képviselő-testület 75/2024. (III.20.) határozata
4. számú melléklet: Együttműködési megállapodás módosításokkal egységes szerkezetben
5. számú melléklet: Beszámoló 2024. évről

Határozati javaslat melléklete:

1. számú melléklet: Együttműködési megállapodás 3. sz. módosítással egységes szerkezetben
2. számú melléklet: Önkormányzat eszköznyilvántartásában szereplő kerti eszközök és az Önkormányzat eszköznyilvántartásában nem szereplő kerti eszközök