|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025*.* március19-ei rendes ülésére**

|  |  |
| --- | --- |
| **Tárgy:** | Javaslat az Oltalom Karitatív Egyesülettel kötött együttműködési megállapodás módosítására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata 2021. október 6. napján együttműködési megállapodást kötött az Oltalom Karitatív Egyesülettel (a továbbiakban: Egyesület) a VII. kerületben élő rászoruló személyek részére - önkormányzati tulajdonú ingatlanok használatba adása útján - történő szociális segítségnyújtás biztosítása céljából *(előterjesztés 1. melléklete)*.

Az ingatlanokat azon személyeknek adják használatba, akik önálló lakhatásra támogatással képesek, az Egyesület segítségnyújtását elfogadják és ennek részleteit megállapodásban rögzítik.

Az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet 19/F. §-ában foglaltak alapján az Önkormányzat az alábbi lakásokat adta bérbe az Egyesületnek a kerületben élő rászorulók részére történő használatba adás céljára:

* 1077 Budapest VII. kerület Izabella utca 30. fe. 9. szám alatt nyilvántartott lakás (hrsz.: 33944/0/A/5, alapterület: 30 m2)
* 1073 Budapest VII. kerület Akácfa utca 57. fszt. 9/A. szám alatt nyilvántartott lakás (hrsz.: 34091/0/A/12, alapterület: 16 m2)
* 1078 Budapest VII. kerület Marek József utca 32. fszt. 7. szám alatt nyilvántartott lakás (hrsz.: 33337/0/A/9, alapterület: 27 m2)
* 1078 Budapest VII. kerület Síp utca 13. fszt. 1. szám alatt nyilvántartott lakás (hrsz.: 34501/0/A/5, alapterület: 19 m2)
* 1077 Budapest VII. kerület Wesselényi u. 33. II. emelt 4. szám alatt nyilvántartott lakás (hrsz.: 34410/A/13, alapterület: 42 m2)

Az Egyesület 2025. január 22. napján kelt levelében *(előterjesztés 2. melléklete)*  kezdeményezte az együttműködési megállapodás módosítását. A levélben foglaltak szerint a továbbiakban nem kívánja bérbe venni a 1073 Budapest, Akácfa utca 57. fszt. 9/A. szám alatt nyilvántartott lakást (hrsz.: 34091/0/A/12, alapterület: 16 m2), ugyanis az ingatlant jogosulatlan személyek vették birtokukba, akik többszöri felszólítás ellenére sem voltak hajlandóak azt elhagyni, az egyesület pedig nem rendelkezik megfelelő és hatékony eszköztárral a helyzet megoldására vonatkozóan.

Fentiek alapján javaslom a 1073 Budapest VII. kerület, Akácfa utca 57. fszt. 9/A. szám alatt nyilvántartott lakás (hrsz.: 34091/0/A/12, alapterület: 16 m2) Egyesület részére történő bérbe adását megszüntetni és az együttműködési megállapodást ennek megfelelően módosítani.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2025. (III.19.) határozata az Oltalom Karitatív Egyesülettel kötött együttműködési megállapodás módosításáról**

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy
2. az Önkormányzat tulajdonát képező Budapest VII. kerület Akácfa utca 57. fszt. 9/A. (hrsz.: 34091/0/A/12) szám alatt elhelyezkedő lakáscélú ingatlant a továbbiakban nem adja bérbe az Oltalom Karitatív Egyesület részére.
3. az Oltalom Karitatív Egyesülettel kötött együttműködési megállapodás 1. számú módosítását a határozati javaslat 1. melléklete szerint, az egységes szerkezetbe foglalt együttműködési megállapodást a határozati javaslat 2. melléklete szerinti tartalommal jóváhagyja.
4. felhatalmazza a Polgármestert a 2. pont szerinti megállapodások aláírására.
5. felkéri az EVIN Nonprofit Zrt.-t az 1. pont szerinti ingatlanra vonatkozó bérleti szerződés megszüntetésére az Oltalom Karitatív Egyesülettel.

**Felelős:** 1., 2. és 3. pont tekintetébenNiedermüller Péter polgármester

4. pont tekintetében dr. Halmai Gyula EVIN Nonprofit Zrt. vezérigazgató

**Határidő**: 1. és 2. pont tekintetében: 2025. március 19.

3. pont tekintetében: 2025. április 15.

4. pont tekintetében: 2025. április 30.

Budapest, 2025. február 27.

Niedermüller Péter

polgármester

Előterjesztés mellékletei:

1. melléklet: Oltalom Karitatív Egyesülettel kötött együttműködési megállapodás

2. melléklet: Oltalom Karitatív Egyesület megkeresése

Határozati javaslat mellékletei:

1. melléklet: Oltalom Karítatív Egyesület együttműködési megállapodás 1. számú módosítása

2. melléklet: Oltalom Karitatív Egyesület együttműködési megállapodás egységes szerkezetben az 1. számú módosítással