**Budapest Főváros VII. kerület Erzsébetváros Önkormányzata Képviselő-testületének**

**…/2025. (…) önkormányzati rendelete**

**az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról**

[1] Erzsébetváros Önkormányzata a negatív magatartásformák kiszorításán, szabályozásán túl fontosnak tartja a minőségi vendéglátás kialakulásának elősegítését, amely nemcsak az idelátogató turisták, hanem a budapestiek, az erzsébetvárosiak számára is biztosíthatja a közösségi együttélés szabályainak megfelelő, kulturált szórakozás lehetőségét, ezért 2025. június 30-ig lehetőséget biztosít a melegkonyhás vendéglátó üzletek számára a vendéglátó teraszok 23 óráig történő nyitva tartására csütörtök, péntek és szombati napokon.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott jogalkotói hatáskörében eljárva, és a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról a következőket rendeli el:

**1. §**

(1) Az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet (a továbbiakban: Terasz Ör.) 3. § (1) bekezdése helyébe a következő rendelkezés lép:

*„(1) A teraszok – a (2a), (3) és (8) bekezdésben foglalt eltéréssel – 22 és 6 óra között nem tarthatnak nyitva.”*

(2) A Terasz Ör. 3. §-a a következő (2a) bekezdéssel egészül ki:

*„(2a) A melegkonyhás vendéglátó üzletek előtt kialakított vendéglátó teraszok 2025. június 30. napjáig 23 és 6 óra között, vasárnap és a szerdai nap között nem tarthatnak nyitva.”*

**2. §**

Hatályát veszti a Terasz Ör. 3.§ (7) bekezdése.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025.……….…. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános Indokolás**

Erzsébetváros Önkormányzata a negatív magatartásformák kiszorításán, szabályozásán túl fontosnak tartja a minőségi vendéglátás kialakulásának elősegítését, amely nemcsak az idelátogató turisták, hanem a budapestiek, az erzsébetvárosiak számára is biztosíthatja a közösségi együttélés szabályainak megfelelő, kulturált szórakozás lehetőségét, ezért 2025. június 30-ig lehetőséget kíván biztosítani a melegkonyhás vendéglátó üzletek számára a vendéglátó teraszok 23 óráig történő nyitva tartására csütörtök, péntek és szombat napokon.

**Részletes indokolás**

**1. §** A melegkonyhás vendéglátó tevékenységet folytató üzletek előtti közterületen kialakított vendéglátó teraszok nyitva tartására vonatkozó különös szabályozás bevezetése.

**2-3. §** Hatályba léptető és hatályvesztő rendelkezések.