|  |
| --- |
| **Budapest Főváros VII. kerület Erzsébetváros Önkormányzata**  **Firnigel Lóránd képviselő** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. március 19 - ei**

**rendes ülésére**

**Tárgy:** Javaslat a Képviselő-testület Szervezeti- és Működési Szabályzatáról szóló 38/2020. (IX.24.) önkormányzati rendelet módosítására – költségvetési egyeztetés összehívása érdekében

**Készítette:**

Firnigel Lóránd

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Erzsébetváros Képiselő-testülete 2022. február 17-én Garai Dóra képviselő asszony javaslatára elfogadta, és a Képviselő-testület Szervezeti- és Működési Szabályzatáról szóló 38/2020. (IX.24.) önkormányzati rendelet (a továbbiakban SZMSZ) 29. § (6) bekezdésében rögzítésre került, hogy a kerület költségvetéséről a szavazást megelőzően egyeztetést hívjon össze a Polgármester, melyre hivatalosak a frakcióvezetők és a frakcióval nem rendelkező képviselők is. Célja ezzel a demokratikus működés elérése volt, képviseleti lehetőséget biztosítandó ezáltal Erzsébetváros minden lakója számára.

Időközben ez a pont feltételes módúvá degradálódott, a Polgármester Úr az idei költségvetésről semmilyen érdemi egyeztetésre nem adott lehetőséget a koalíción kívüli képviselők számára.

Javaslom ezért, hogy álljon vissza a korábbi állapot, és az SZMSZ 29. § (6) bekezdésében „hívhat” szó helyett ismét a „hív” szó szerepeljen.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a Szervezeti- és Működési Szabályzatáról szóló 38/2020. (IX.24.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendeletmódosítással közvetlenül összefüggő társadalmi hatás nem kimutatható, ugyanakkor a képviseleti lehetőséget biztosítaná Erzsébetváros minden lakója számára a költségvetési rendelet egyeztetésével.

1. **A jogszabály környezeti és egészségi következményei**

A rendeletmódosítás végrehajtásának környezeti, egészségi következményei nincsenek.

1. **A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai nincsenek.

1. **A jogszabály megalkotásának szükségessége, a jogalkotás elmaradásának várható következményei**

A rendeletmódosítás esetleges elmaradása jogsértést nem okoz.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti feltételek biztosítottak, pénzügyi feltétele nincs.

Budapest, 2025. március 5.

Firnigel Lóránd

Képviselő

Melléklet:

A Képviselő-testület Szervezeti és Működési Szabályzatáról szóló rendelet módosítására vonatkozó rendelet-tervezet