|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. március 19 - ei**

**rendes ülésére**

|  |  |
| --- | --- |
| **Tárgy:** | Javaslat az energiaközösség létrehozásához szükséges szervezethez kapcsolódó tulajdonosi döntések meghozatalára |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat-és hatáskörében meghozott 489/2020. (V.28.) határozatában (az előterjesztés 1. melléklete) kifejezte szándékát, hogy részt vegyen az Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt.) vezette konzorcium által az "ENERGIAKÖZÖSSÉGEK KIALAKÍTÁSÁT ÉS MŰKÖDÉSÉT TÁMOGATÓ MINTAPROJEKT MEGVALÓSÍTÁSA" című pályázaton és nyertesség esetén megvalósítsa azt.

2020. őszén az EVIN Nonprofit Zrt., a Budapest Főváros VII. kerület Erzsébetváros Önkormányzata (a továbbiakban: Önkormányzat), az Erzsébetvárosi Piacüzemeltetési Nonprofit Kft. (a továbbiakban: Piacüzemeltetési Nonprofit Kft.) és a DDRIÜ Dél-Dunántúli Regionális Innovációs Ügynökség Nonprofit Kft. (a továbbiakban: DDRIÜ) alkotta konzorcium sikeresen pályázott a 2020-3.1.4-ZFR-EKM-2020-00012 azonosítószámú „Energiaközösség létrehozása és működtetése Erzsébetvárosban” című projekt megvalósítására. A projekt hosszú távú célja egy olyan közösség létrehozása, amihez később további tagok csatlakozhatnak, és melynek tagjai megoszthatják egymás között az általuk megtermelt energiát úgy, hogy közben a közcélú villamos hálózatot minél kisebb mértékben veszik igénybe. A projekt sikeres megvalósítása érdekében az EVIN Nonprofit Zrt. és a Piacüzemeltetési Nonprofit Kft. önrészét az Önkormányzatnak kell biztosítania, illetve a pályázatkezelő által nyújtott támogatást meg kell előlegeznie, ezért a Képviselő-testület a 783/2021. (XII.15.) határozatában (az előterjesztés 2. melléklete) a szükséges támogatások biztosításáról döntött.

2022. év során ugyanakkor egyértelművé vált, hogy a projekt sikeres megvalósítása érdekében módosítani kell az egyes konzorciumi tagok feladatkörét, ami a tagok költségvetését is érinti. Ezért az EVIN Nonprofit Zrt. módosítási kérelmet nyújtott be (az előterjesztés 3. melléklete) a Nemzeti Kutatási, Fejlesztési és Innovációs Hivatalhoz (a továbbiakban: NKFIH).

A módosítási kérelem az eredeti projekt végéig, 2023. március 31-ig nem került elfogadásra, az NKFIH javaslatai alapján a munkát tovább folytattuk, a projekt aktualizálása érdekében az EVIN Nonprofit Zrt. 2024. áprilisában újabb, a régi módosítási kérelem helyébe lépő módosítási kérelmet nyújtott be (az előterjesztés 4. melléklete).

A fentiek tekintetében a Képviselő-testület 213/2023. (VI.21.) határozatában (az előterjesztés 5. melléklete) biztosította az Erzsébet krt. 6. szám alatti Polgármesteri Hivatal és a Klauzál téri Vásárcsarnok épületeit érintő napelemes rendszerek kiépítésére a fedezetet, majd a 119/2024. (IV.24.) határozata alapján energiatároló és töltőberendezés is telepítésre került utóbbihoz (az előterjesztés 6. melléklete).

A Projekt megkerülhetetlen elemeként javasoljuk az EVIKINT Intézményi Műszaki Gondnoki és Településüzemeltetési Korlátolt Felelősségű Társaság átalakítását nonprofit korlátolt felelősségű társasággá. Ezt követően annak Magyar Energetikai és Közmű-szabályozási Hivatal (a továbbiakban: MEKH) regisztrációja megfelelő jogi keretet biztosítana a szervezeti működéshez.

A Képviselő-testület döntési jogkörét a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú önkormányzati rendelet 15. § (2) bekezdése támasztja alá*.*

Az „Energiaközösség létrehozása és működtetése Erzsébetvárosban” című projekt megvalósítása érdekében szükséges az **EVIKINT Intézményi Műszaki Gondnoki és Településüzemeltetési Korlátolt Felelősségű Társaság** (székhelye: 1077 Budapest, Wesselényi utca 69. Fsz. U-7. ajtó; nyilvántartja: Fővárosi Törvényszék Cégbírósága; cégjegyzékszáma: 01-09-990216; adószáma: 24095275-2-42) (a továbbiakban: „**Társaság**”) tulajdonosi szerkezetének átalakítása, és azt követően a társaság többszemélyessé válása okán indokolt több tulajdonosi döntés meghozatala az alábbiak szerint:

A Táraság egyszemélyes tulajdonosa, **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6.; nyilvántartási szám: 735704) mint alapító (a továbbiakban: „**Önkormányzat**”) a fenti projekt megvalósítása érdekében döntést kell hogy hozzon arról, hogy a Társaságban tulajdonolt 3.000.000,-Ft (hárommillió forint) névértékű üzletrészét, - amely a Társaság törzstőkéjéből és szavazati jogaiból 100 %-ot testesít meg-, annak felosztását követően, mindösszesen 8%-ot névértéken, értékesíteni kívánja az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (székhely: 1071 Budapest, Damjanich u 12., nyilvántartja: Fővárosi Törvényszék Cégbírósága cégjegyzékszáma: 01-10-043258)és az **Erzsébetvárosi Piacüzemeltetési Nonprofit Korlátolt Felelősségű Társaság** (székhely: 1072 Budapest, Akácfa utca 42-48., nyilvántartja: Fővárosi Törvényszék Cégbírósága, cégjegyzékszáma: 01-09-298784)vevők javára, egyenlő arányban.

Az Önkormányzatnak dönteni szükséges továbbá arról, hogy érvényesen és hatályosan felosztja a Társaságban fennálló üzletrészét, amely felosztás következtében az alábbi üzletrészek jönnek létre:

* egy, 2.760.000,-Ft, azaz kettőmillió-hétszázhatvanezer forint névértékű üzletrész, amely a Társaság törzstőkéjéből és szavazati jogaiból 92 %-ot testesít meg (a továbbiakban: „**Üzletrész 1.**”);
* egy, 120.000,-Ft, azaz százhúszezer forint névértékű üzletrész, amely a Társaság törzstőkéjéből és szavazati jogaiból 4 %-ot testesít meg (a továbbiakban: „**Üzletrész 2.**”);
* egy, 120.000,-Ft, azaz százhúszezer forint névértékű üzletrész, amely a Társaság törzstőkéjéből és szavazati jogaiból 4 %-ot testesít meg (a továbbiakban: „**Üzletrész 3.**”);

A felosztást követően az Üzletrész 1. az Önkormányzat tulajdonában marad, és az Önkormányzat kijelenti, hogy külön íven szövegezett üzletrész adásvételi szerződés keretében az Üzletrész 2. és az Üzletrész 3. tulajdonjogát – névértéken – átruházza a Vevőkre.

***Tekintettel arra, hogy az Üzletrész 2. és az Üzletrész 3. megszerzése okán az EVIN Nonprofit Zrt. és az Erzsébetvárosi Piacüzemeltetési Nonprofit Kft. is a Társaság tagjai és tulajdonosai lesznek, a további döntéseket a Társaság vonatkozásában taggyűlés keretében hozzák meg.***

A Társaságnak az Üzletrész 2. és az Üzletrész 3. átruházását követő 30 (harminc) napon belül megtartandó taggyűlés keretében szükséges új ügyvezetőt választani, valamint új felügyelőbizottsági tagokat választani, és dönteni a Társaság nonprofittá történő átalakulásáról, és az ezzel összefüggő cégnévváltoztatásról.

A taggyűlésen szükséges az Önkormányzat részvétele is, hogy az „Energiaközösség létrehozása és működtetése Erzsébetvárosban” című projekt megvalósítása érdekében a többszemélyessé vált Társaság működéséhez szükséges változások (a Társaság nonprofittá válása, cégnév változás, ügyvezető választás, felügyelőbizottság választása) vonatkozásában dönteni tudjanak.

Az Önkormányzat a tulajdonában lévő egyes gazdasági társaságai esetében a nonprofittá történő válással, a gazdasági társaságok nevében a nonprofit elnevezés feltüntetésével meg kívánja erősíteni a közfeladatokat ellátó, nonprofit gazdasági társaságokra jellemző célokat.

A nonprofit gazdasági társaságok legtöbb esetben állami, önkormányzati tulajdonú gazdasági társaságok, amelyek a társadalmi szükséglet kielégítését nem profitorientált módon valósítják meg. A nonprofit gazdasági társaságok közszolgáltatási tevékenységük mellett üzletszerű gazdasági tevékenységet is végezhetnek, vagy végeznek, de ezt csak kiegészítő jelleggel tehetik.

Az üzleti tevékenységből származó eredményüket a közszolgáltatási tevékenység finanszírozására használhatják fel, mivel a nonprofit gazdasági társságok az üzleti tevékenységük nyeresége osztalékként a tagok között nem osztható fel.

A gazdasági társaság profitorientálttól eltérő jellegét a gazdasági társaság cégnevében a társasági forma megjelölésénél fel kell tüntetni. Más társasági formába csak nonprofit jellegének megtartásával alakulhat át, nonprofit gazdasági társasággal egyesülhet, illetve nonprofit gazdasági társaságokká válhat szét.

A cégnyilvánosságról, a bírósági cégeljárásról és a végelszámolásról szóló 2006. évi V. törvény ([Ctv.](http://njt.hu/cgi_bin/njt_doc.cgi?docid=101684.314710)) 9/F. § az alábbi bekezdéseket tartalmazza:

*„(1) A gazdasági társaság nonprofit jellegét a cégnévben a társasági forma megjelölésénél fel kell tüntetni.*

*(2) Az a gazdasági társaság minősül nonprofit gazdasági társaságnak és cégnevében az a gazdasági társaság tüntetheti fel a nonprofit jelleget, amelynek létesítő okirata tartalmazza, hogy a gazdasági társaság tevékenységéből származó nyereség a tagok között nem osztható fel, hanem az a gazdasági társaság vagyonát gyarapítja.*

*(3) Nonprofit gazdasági társaság bármely társasági formában alapítható és működtethető. Nonprofit gazdasági társaság létrejöhet úgy is, hogy a cégnyilvántartásba bejegyzett gazdasági társaság legfőbb szerve elhatározza a nonprofit gazdasági társaságként való továbbműködést.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 15. § (2) bekezdése értelmében:

|  |  |
| --- | --- |
| **NAPIRENDI PONTOK** | **SZAVAZAT** |
| **Döntés a Társaság nonprofittá történő átalakításáról** | * **a Társaság nonprofittá történő átalakítása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljeskörűen képviselni, és ekként szavazni** |
| **Döntés a Társaság cégnevének módosításáról**  **a Társaság új teljes cégneve: EVIKINT Intézményi Műszaki Gondnoki és Településüzemeltetési Nonprofit Korlátolt Felelősségű Társaság**  **a Társaság új rövid cégneve: EVIKINT Nonprofit Kft.** | * **a Társaság cégnevének módosítása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **Döntés a Társaság ügyvezetőjének visszahívásáról, és új ügyvezető választásáról**  **javasolt új ügyvezető**  Merényi Miklós  anyja neve: Horváth Ilona Éva  születési ideje: 1962/12/04  lakcíme: 1029 Budapest, Bulcsu vezér utca 11.  adóazonosító jel: 8350351462  **megválasztásának időtartama: határozatlan időre**  **ingyenes megbízási jogviszony keretében** | * **a Társaság ügyvezetőjének visszahívása, és a javasolt személy ügyvezetőnek történő megválasztása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljeskörűen képviselni, és ekként szavazni** |
| **Döntés a Társaság felügyelőbizottsági tagjainak visszahívásáról, és új felügyelőbizottsági tagok választásáról**  **javasolt új felügyelőbizottsági tagok: […]**  **a javasolt új felügyelőbizottsági tagok megválasztásának időtartama: […]. napjáig**  **díjazás** | * **a Társaság új felügyelőbizottsági tagjainak visszahívása, és a javasolt új felügyelőbizottsági tagok megválasztása vonatkozásában:** IGEN   **a napirendi ponttal kapcsolatos bármely más kérdésben a meghatalmazott jogosult teljeskörűen képviselni, és ekként szavazni** |
| **Döntés könyvvizsgáló megválasztásáról**  **(a 2025. évi gazdasági évre, a 2025. évet lezáró mérleg és eredménykimutatás Alapító általi elfogadásának időpontjáig, de legkésőbb 2026. május 31. napjáig az „AUDITAX-4J” Könyvvizsgáló, Adószakértő és Közgazdasági Tanácsadó Korlátolt Felelősségű Társaságot (székhely: 3529 Miskolc, Perczel Mór utca 26. fszt. 3.; cégjegyzékszám: 05-09-005628 – személyében felelős könyvvizsgálónak Juhász Imrét (an.: Ficsor Margit), […],-Ft+ ÁFA megbízási díj ellenében) 3527 Miskolc, Bajcsy-Zsilinszky út 5. 2. em. 3.)** | * **a könyvvizsgáló választása vonatkozásában:** IGEN * **a könyvvizsgáló díjának összege vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **A Társaság új, a fenti változásokat is magában foglaló létesítő okiratának (társasági szerződésének) elfogadása** | * **a társasági szerződés elfogadása vonatkozásában:** IGEN   **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |

*„15. § (2) A Képviselő-testület dönt*

*a) gazdasági társaság alapításáról és megszüntetéséről,*

*b) gazdasági társaságban történő tulajdonszerzésről,*

*c) a 100%-ban az Önkormányzat közvetlen tulajdonában lévő gazdasági társaság, illetve annak közvetlen 100%-os tulajdonában álló gazdasági társaság vezető tisztségviselőinek, felügyelő bizottsága tagjainak, kinevezéséről és felmentéséről, valamint díjazásuk megállapításáról,*

*d) a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról,*

*e) a 100%-ban az Önkormányzat közvetlen tulajdonában álló gazdasági társaság egyszemélyes gazdasági társasága létrehozásának, megszüntetésének, átalakulásának előzetes jóváhagyásáról,*

*f)a gazdasági társaságok számviteli törvény szerinti éves beszámolójának jóváhagyásáról.*

A Polgári Törvénykönyvről szóló 2013. évi V. törvény 3:109. § (4) bekezdése szerint az *„Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá”.*

A Polgári Törvénykönyvről szóló 2013. évi V. törvény 3:110. § (1) bekezdése szerint *„A gazdasági társaság minden tagja jogosult személyesen vagy képviselő útján a legfőbb szerv tevékenységében részt venni. Egy tag egy képviselőt bízhat meg, egy képviselő több tagot is képviselhet. A képviseletre szóló meghatalmazást közokiratba vagy teljes bizonyító erejű magánokiratba kell foglalni.”*

Az Önkormányzat, mint a fenti üzletrész-felosztást követően többségi tulajdonos részéről a taggyűlésen való részvétel biztosítása céljából és érdekében szükséges meghatalmazás biztosítása, ezért indokolt és célszerű, hogy az Önkormányzat meghatalmazza az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot** (székhely: 1071 Budapest, Damjanich u 12., nyilvántartja: Fővárosi Törvényszék Cégbírósága, cégjegyzékszáma: 01-10-043258) és annak útján annak vezérigazgatóját, hogy az Önkormányzatot, mint a Társaság tagját az üzletrészek felosztását követően a Társaság megtartásra kerülő rendkívüli taggyűlésén a Polgári Törvénykönyvről szóló 2013. évi V. törvény 3:110. § (1) bekezdésében foglaltak alapján teljes jogkörrel képviselje, a napirendi pontok tárgyában – az Önkormányzat, mint a Társaság tagja helyett – az alábbiak szerint szavazzon, a szükséges jognyilatkozatokat megtegye, a taggyűlési jegyzőkönyvet szükség esetén aláírja és hitelesítse:

Az Önkormányzat részéről a fenti napirendek vonatkozásában – az üzletrész felosztását és átruházását követően, a taggyűlés megtartásához – szükséges lesz a külön íven szövegezett meghatalmazás biztosítása a fentiek szerinti tartalommal azzal, hogy a meghatalmazás érvényessége kiterjed a felfüggesztett taggyűlés folytatására és a határozatképtelenség miatt megismételt taggyűlésre is.

A fentiek alapján az Önkormányzat döntése szükséges az üzletrész felosztása, a felosztást követően létrejövő Üzletrész 2. és Üzletrész 3. átruházása, és a taggyűlésen való részvétel biztosításához szükséges meghatalmazás megadása vonatkozásában.

A Képviselő-testület döntési jogkörét a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdése és 15. § (2) bekezdése támasztja alá*.*

A felügyelőbizottságra, a könyvvizsgáló díjazására és az energiaközösség megvalósításához szükséges fedezet biztosítására vonatkozó rendelkezéseket módosító indítvány keretében terjesztem a tisztelt Képviselő-testület elé.

Kérem a Tisztelt Képviselő-testületet az előterjesztés megtárgyalására és határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (III.19.) határozata az EVIKINT Intézményi Műszaki Gondnoki és Településüzemeltetési Kft. üzletrészének felosztásáról**

A Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az „Energiaközösség létrehozása és működtetése Erzsébetvárosban” című projekt megvalósításának biztosítása érdekében az EVIKINT Kft.-ben fennálló üzletrészét, amely a Társaság törzstőkéjéből és szavazati jogaiból 100 %-ot testesít meg az alábbiak szerint felosztja:

* egy, 2.760.000,-Ft, azaz kettőmillió-hétszázhatvanezer forint névértékű üzletrészre, amely a Társaság törzstőkéjéből és szavazati jogaiból 92 %-ot testesít meg (a továbbiakban: „Üzletrész 1.”);
* egy, 120.000,-Ft, azaz százhúszezer forint névértékű üzletrészre, amely a Társaság törzstőkéjéből és szavazati jogaiból 4 %-ot testesít meg (a továbbiakban: „Üzletrész 2.”);
* egy, 120.000,-Ft, azaz százhúszezer forint névértékű üzletrészre, amely a Társaság törzstőkéjéből és szavazati jogaiból 4 %-ot testesít meg (a továbbiakban: „Üzletrész 3.”)

1. az üzletrész felosztásának napján az Üzletrész 1. az Önkormányzat tulajdonában marad, míg az Üzletrész 2. tulajdonjogát külön íven szövegezett üzletrész adásvételi szerződés keretében névértéken, azaz 120.000,- Ft vételár ellenében átruházza az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságra,mígaz Üzletrész 3. tulajdonjogát külön íven szövegezett üzletrész adásvételi szerződés keretében névértéken, azaz 120.000,- Ft vételár ellenében átruházza az Erzsébetvárosi Piacüzemeltetési Nonprofit Korlátolt Felelősségű Társaságra.
2. felkéri a polgármestert az 1. és 2. pontban meghatározott okiratok aláírására.

**Felelős:** Niedermüller Péter polgármester

**Határidő:** 1. és 2. pont tekintetében 2025. március 19.

1. pont tekintetében: 2025. április 18.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (III.19.) határozata az EVIKINT Intézményi Műszaki Gondnoki és Településüzemeltetési Kft. taggyűlési képviseletéről szóló meghatalmazásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az „Energiaközösség létrehozása és működtetése Erzsébetvárosban” című projekt megvalósításának biztosítása érdekében 2025. április 18. napjáig megtartandó taggyűlésre a taggyűlésen való részvétel biztosítása céljából meghatalmazza az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (székhely: 1071 Budapest, Damjanich u 12., cégjegyzékszáma: 01-10-043258, képviseli: dr. Halmai Gyula vezérigazgató) vezérigazgatóját dr. Halmai Gyulát az EVIKINT Kft. rendkívüli taggyűlésén a Polgári Törvénykönyvről szóló 2013. évi V. törvény 3:110. § (1) bekezdésében foglaltak alapján az Önkormányzatot teljes jogkörrel képviselje, a napirendi pontok tárgyában – az Önkormányzat, mint a Társaság tagja helyett – az alábbiak szerint szavazzon, a szükséges jognyilatkozatokat megtegye, a taggyűlési jegyzőkönyvet szükség esetén aláírja és hitelesítse:

|  |  |
| --- | --- |
| **NAPIRENDI PONTOK** | **SZAVAZAT** |
| **Döntés a Társaság nonprofittá történő átalakításáról** | * **a Társaság nonprofittá történő átalakítása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **Döntés a Társaság cégnevének módosításáról**  **a Társaság új teljes cégneve: EVIKINT Intézményi Műszaki Gondnoki és Településüzemeltetési Nonprofit Korlátolt Felelősségű Társaság**  **a Társaság; új rövid cégneve: EVIKINT Nonprofit Kft.** | * **a Társaság cégnevének módosítása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **Döntés a Társaság ügyvezetőjének visszahívásáról, és új ügyvezető választásáról**  **javasolt új ügyvezető**  Merényi Miklós  anyja neve: Horváth Ilona Éva  születési ideje: 1962/12/04  lakcíme: 1029 Budapest, Bulcsu vezér utca 11.  adóazonosító jel: 8350351462  **megválasztásának időtartama: határozatlan időre**  **ingyenes megbízási jogviszony keretében** | * **a Társaság ügyvezetőjének visszahívása, és a javasolt személy ügyvezetőnek történő megválasztása vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **Döntés a Társaság felügyelőbizottsági tagjainak visszahívásáról, és új felügyelőbizottsági tagok választásáról**  **javasolt új felügyelőbizottsági tagok: […]**  **a javasolt új felügyelőbizottsági tagok megválasztásának időtartama: […]. napjáig**  **díjazás** | * **a Társaság új felügyelőbizottsági tagjainak visszahívása, és a javasolt új felügyelőbizottsági tagok megválasztása vonatkozásában:** IGEN   **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **Döntés könyvvizsgáló megválasztásáról**  **(a 2025. évi gazdasági évre, a 2025. évet lezáró mérleg és eredménykimutatás Alapító általi elfogadásának időpontjáig, de legkésőbb 2026. május 31. napjáig az „AUDITAX-4J” Könyvvizsgáló, Adószakértő és Közgazdasági Tanácsadó Korlátolt Felelősségű Társaságot (székhely: 3529 Miskolc, Perczel Mór utca 26. fszt. 3.; cégjegyzékszám: 05-09-005628 – személyében felelős könyvvizsgálónak Juhász Imrét (an.: Ficsor Margit), […],-Ft+ ÁFA megbízási díj ellenében) 3527 Miskolc, Bajcsy-Zsilinszky út 5. 2. em. 3.)** | * **a könyvvizsgáló választása vonatkozásában:** IGEN * **a könyvvizsgáló díjának összege vonatkozásában:** IGEN * **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |
| **A Társaság új, a fenti változásokat is magában foglaló létesítő okiratának (társasági szerződésének) elfogadása** | * **a társasági szerződés elfogadása vonatkozásában:** IGEN   **a napirendi ponttal kapcsolatos bármely más kérdésben a meghatalmazott jogosult teljes körűen képviselni, és ekként szavazni** |

**Felelős:** Niedermüller Péter polgármester

**Határidő:** 2025. április 18.

Budapest, 2025. március 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. melléklet: Budapest Főváros VII. Kerület Erzsébetváros Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 489/2020. (V.28.) határozata
2. melléklet: 783/2021. (XII.15.) képviselő-testületi határozat
3. melléklet: 2023-ban benyújtott módosítási kérelem
4. melléklet: 2024-ben benyújtott módosítási kérelem
5. melléklet: 213/2023. (VI.21.) képviselő-testületi határozat
6. melléklet: 119/2024. (IV.24.) képviselő-testületi határozat