|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. március 19 - ei**

**rendes ülésére**

**Tárgy:** Javaslat az államháztartáson kívülre nyújtott támogatások rendjéről szóló 15/2020 (IV.17.) önkormányzati rendelet módosítására – támogatási szerződés minta és a pénzügyi elszámolás ellenőrzésének határidő módosítása

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet a civil és egyházi szervezetek részére pályázati úton nyújtott támogatások eljárási rendjét határozza meg. A támogatások odaítélése során a rendelet mellékletét képező támogatási szerződést kell alkalmazni, amelyet pontosítani szükséges.

A rendelettervezet mellékletét képező támogatási szerződés mintában dőlt betűvel szerepelnek a javasolt módosítások, amelyek részben fogalmi pontosításokból és a jogszabályi hivatkozás egységesítéséből áll, részben az elszámolás ellenőrzésére vonatkozóan tartalmaz módosításokat az alábbiak szerint:

* az elszámoláshoz benyújtandó alátámasztó dokumentációk kiegészítésre kerültek a 6.2. pont c) pontjában,
* az elszámolás ellenőrzésének határideje 30 napról 45 napra módosul (7. pont).

Az elszámolás ellenőrzésére nyitva álló határidő módosulását a rendelet 8. § (1) bekezdésében is szükséges átvezetni.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a tisztelt Képviselő-testületet az előterjesztés megtárgyalására és a rendelet tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének az államháztartáson kívülre nyújtott támogatásokról szóló 15/2020. (IV. 17.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelet-tervezet elfogadásának társadalmi, gazdasági, költségvetési hatásai nincsenek.

**2. A jogszabály környezeti és egészségi következményei**

A rendelet-tervezetnek környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet-tervezetnek adminisztratív terheket befolyásoló hatásai nincsenek.

**4. A jogszabály megalkotásának szükségessége, a jogalkotás elmaradásának várható következményei**

A rendelet alkotás elmaradásának nincsenek várható következményei.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A szükséges személyi, szervezeti, tárgyi és pénzügyi feltételek rendelkezésre állnak.

Budapest, 2025. március 4.

Niedermüller Péter

polgármester

Melléklet:

Rendelet tervezet az államháztartáson kívülre nyújtott támogatásokról szóló 15/2020. (IV. 17.) önkormányzati rendelet módosítására, és annak melléklete